اویان نیوز : تورکیهنین ۲۰۵۰.جی ایلده دونیانین ۱۲.جی بؤیوک اکونومیسی اولاجاغی اؤنگؤرولدو
تورکیه یوکسهلن ۷ اقتصادی گوجدن بیری اولاراق گؤستریلدی.
لیستهده چین، برزیل، هیندیستان، اندونزی، مکزیکا و روسیا دا وار. آمریکا کنگرهسینه آراشدیرما خیدمتی سونان کنگره آراشدیرمالار مرکزینین، کورهسل اکونومینین گلهجیینه دایر راپورو یاییملاندی.
یوکسهلن اقتصادی گوجلر و آمریکا تیجارت سیاستی باشلیقلی راپوردا تورکیهدن اؤوگو ایله سؤز ائدیلدی. راپورا گؤره، بعضی گلیشمکده اولان اؤلکهلر، بؤیوک نفوسلاری، آرتان تیجاری آخیشلاری و تاولی بؤیومهلریله دونیا اکونومیسینده اؤنملی اویونچولار حالینا گلدی. بو یوکسهلن اقتصادی گوجلر چین، تورکیه، برزیل، هیندیستان، اندونزی، مکزیکا و روسیا اولاراق سیرالاندی. راپوردا چین، هیندیستان، برزیل و روسیانین بو آن دونیانین ان بؤیوک اکونومیلری آراسیندا یئر آلدیغی؛ مکزیکانین ۱۱، اندونزینین ۱۵، تورکیهنین ده ۱۶.جی سیرایلا بو اؤلکهلری یاخیندان تعقیب ائتدیگی ایفاده ائدیلدی.
تورکیهنین ۲۰۵۰.جی ایلده دونیانین ۱۲.جی بؤیوک اکونومیسی اولاجاغی دا اؤنگؤرولدو. راپوردا، دونیا اکونومیسینده داها چوخ سؤز صاحبی حالینا گلن بو اولکهلر، ژانویه آییندا گؤرهوه باشلایاجاق یئنی آمریکا کنگرهسینین ایلگیسینین آرتاجاغی ایفاده ائدیلدی. آمریکا صادراتچی و یاتیریمچیلارینین یوکسهلن ۷ اؤلکهیه یؤنلهجیی ده راپوردا یئر آلان تخمینلر آراسیندا.
راپورون تورکیه بؤلومونده، بؤیومه رقملری دگرلندیریلدی. تورکیهنین ۲۰۰۳-۲۰۰۸ ایللری آراسیندا اورتالاما یوزده ۶ ایله دونیاداکی ان بؤیوک سوردورهبیلیر بؤیومهیه صاحب اؤلکهلردن بیری اولدوغو قید ائدیلدی. تورکیهنین بو ایل ده آوروپانین ان گوجلو بؤیوین اکونومیلریندن بیری اولاجاغی ایفاده ائدیلن راپوردا، توصیهلر ده یئر آلدی. آراشدیرما مرکزی، تورکیهنین یابانجی یاتیریمچینی چئکمک اوچون علاوه یاسال دوزنلمهلرله قایغیلاری آزالتماسی گرکدیگینی وورغولادی.
ت.ر.ت. تورکی
azb_Arab azb_Arab azb_Arab azb_Arab azb_Arab azb_Arab ckb_Arab